Vanta (Suomija)
Vanta – miestas Suomijoje, Pietų Suomijos provincijoje, Usimos regione; prie Vantanijokio upės. Vanta yra sostinės Helsinkio miestas-palydovas, išsidėstęs į šiaurę ir šiaurės rytus nuo jo. Drauge su kitais miestais−palydovais Espu ir Kauniainenu, Vanta sudaro Didžiojo Helsinkio aglomeraciją. Vanta yra ketvirtasis pagal dydį Suomijos miestas. Jame yra stambiausias Suomijos aeoruostas Helsinkis−Vanta. Taip pat Vantoje pastatytas mokslo centras „Heureka“.